मुंबई विस्फोट : पीड़ितों से मिले आडवाणी  
मुंबई में हुए बम विस्फोटों के अगले दिन आडवाणी ने घटनास्थल का दौरा किया और आतंकवादी हमले में घायल हुए लोगों से मुलाकात की।
मुंबई में बुधवार को हुए बम विस्फोटों के अगले दिन गुरुवार को भारतीय जनता पार्टी (भाजपा) के वरिष्ठ नेता लाल कृष्ण आडवाणी ने घटनास्थल का दौरा किया और आतंकवादी हमले में घायल हुए लोगों से मुलाकात की। आडवाणी के साथ पहुंचे पार्टी के प्रवक्ता माधव भंडारी ने बताया कि आडवाणी हवाई अड्डे से सीधे झावेरी बाजार और ओपेरा हाउस पहुंचे। वहां उन्होंने स्थानीय लोगों से बातचीत की। वह जीटी अस्पताल भी पहुंचे और घायलों से मुलाकात की।   आडवाणी दादर में घटनास्थल और सर जेजे अस्पताल का भी दौरा करेंगे। आडवाणी के साथ पार्टी के वरिष्ठ नेता एकनाथ खडसे, पांडुरंग फुंडकर, भाजपा की महाराष्ट्र इकाई के अध्यक्ष सुधीर मुंगतिवर, पार्टी महासचिव विनोद तावडे और किरीट सोमैया भी थे।